Eurovision Song Contest 2002

260px  47. Eurovision Song ContestMotto A Modern FairytaleDatum 25. Mee 2002Stad Tallinn (Estland)Gebai Saku SuurhallGewënner Marie N (Lettland)Zuel vu Länner 24Nei Participatiounen KengModeratioun Annely Peebo a Marko MatvereInterval Act Danzchoreographie vum Teet Kask mam Lidd "A Little Story in the Music" vum Annely Peebo a Marko Matvere "A Little Story in the Music"Ofstëmmungsreegel All Land huet 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

De 47. Eurovision Song Contest war de 25. Mee 2002 an Estland. Organiséiert gouf d'Eurovisioun dat Joer an der Saku Suurhall zu Tallinn. Presentateure waren d'Annely Peebo an de Marko Matvere.

Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun dëser Reegel waren Holland, Polen, Norwegen, Island an Irland. Lëtzebuerg huet scho wéi déi 8 Joer virdru fräiwëlleg drop verzicht fir matzemaachen. Och Italien, Ungarn, d'Slowakei a d'Portugal hu fräiwëlleg net matgemaach. Am Ganze ware 24 Länner dobäi.

Verschidden Interprete ware scho virdrun emol eng Kéier dobäi, de Constantinos Christoforou (Deel vum Grupp One) fir Zypern 1996 an d'Monica Anghel fir Rumämien 1996 (Qualifikatiounsronn).

Fir d'éischt Kéier stoung de Grand Prix ënner engem Motto: A Modern Fairytale / Fairytale of Music.

D'Reegel fir d'Ofstëmmung ass d'selwecht bliwwe wéi déi Jore virdrun. An de meeschte Länner ass den Televoting duerch d'Spectateure benotzt gi fir ofzestëmmen. An Zypern, Griicheland, Spuenien, Kroatien, Malta, Slowenien a Lithauen ass d'Method mat 50 % Televoting a 50 % Jury benotzt ginn. Bosnien an Herzegowina, d'Tierkei, Rumänien, d'Republik Mazedonien a Russland hunn eng Jury fir d'Ofstëmmung benotzt. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Tallinn matgedeelt ginn.

Déi éischt Plaz kruten d'Vertrieder vu Lettland, d'Marie N mat 12 Punkte Virsprong virum Ira Losco (Malta). Déi drëtt Plaz ass gedeelt ginn vun der Sahlene, déi fir Estland ugetruede war, an der Jessica Garlick, déi fir Groussbritannien ugetruede war.

Fir Lettland war et déi éischt Kéier datt et de Grand Prix gewonnen hat.

 Klassement 
 Plaz  Startnr.  Land  Interpret  Titel  Punkten 1.  23  Lettland  Marie N  I Wanna  176 2.  20  Malta  Ira Losco  7th Wonder  164 3.  2  Groussbritannien  Jessica Garlick  Come Back  111 3.  8  Estland  Sahlene  Runaway  111 5.  17  Frankräich  Sandrine François  Il faut du temps (Je me battrai pour ça)  104 6.  1  Zypern  One  Gimme  85 7.  5  Spuenien  Rosa  Europe's Living a Celebration  81 8.  12  Schweden  Afro-dite  Never Let It Go  72 9.  21  Rumänien  Monica Anghel & Marcel Pavel  Tell Me Why  71 10.  7  Russland  Prime Minister  Northern Girl  55 11.  6  Kroatien  Vesna Pisarović  Everything I Want  44 12.  10  Israel  Sarit Hadad  Light a Candle (Nadlik beyachad ner)  37 13.  15  Bosnien an Herzegowina  Maja  Na jastuku za dvoje  33 13.  16  Belsch  Sergio & the Ladies  Sister  33 13.  22  Slowenien  Sestre  Samo ljubezen  33 16.  19  Tierkei  Buket Bengisu & Grup Safir  Leylaklar soldu kalbinde  29 17.  4  Griicheland  Michalis Rakintzis  S.A.G.A.P.O.  27 18.  3  Éisträich  Manuel Ortega  Say a Word  26 19.  9  Mazedonien  Karolina  Od nas zavisi  25 20.  13  Finnland  Laura  Addicted to You  24 21.  18  Däitschland  Corinna May  I Can't Live Without Music  17 22.  11  Schwäiz  Francine Jordi  Dans le jardin de mon âme  15 23.  24  Litauen  Aivaras  Happy You  12 24.  14  Dänemark  Malene  Tell Me Who You Are  7

Déi rout markéiert Länner hunn am Joer drop (2003) wéinst hirem schlechte 5-Jores-Duerchschnëtt missen aussetzen.

 Um Spaweck 

 Eurovision.tv
 Eurovision.de
 diggiloo.net

 Kopenhagen (Dänemark) 100px Riga (Lettland) ESC 2001 Eurovision Song Contest ESC 2003

2002
Kategorie:Musek 2002